Surgical Strike 2: जानें कहां है बालाकोट, जहां भारतीय वायुसेना ने ध्वस्त किया आंतकियों का कैंप  
भारत ने सर्जिकल स्ट्राइक 2 की.
बालाकोट में आतंकियों के कैंप पर 1000 किलो बम बरसाएं. 
इस ऑपरेशन में एयरफोर्स के 12 मिराज फाइटर प्लेन शामिल थे.
भारत ने सर्जिकल स्ट्राइक 2 (Surgical Strike 2) कर आतंकियों को एक बार फिर मुंहतोड़ जवाब दिया है. पुलवामा (Pulwama) में हुए आतंकी हमले के बाद भारतीय वायुसेना (IAF) ने आतंकियों को सबक सिखाने के लिए उनके कैंप पर हमला किया. भारतीय वायुसेना ने सोमवार की देर रात 3.30 बजे (मंगलवार सुबह 3.30 बजे)  मिराज 2000 फाइटर प्लेन से पाकिस्तान के बालकोट (Balakot) में स्थित आतंकियों के ठिकाने पर 1000 किलो बम बरसाएं. सरकारी सूत्रों के अनुसार वायुसेना (Indian Air Force) की बड़ी कार्रवाई में करीब 300 आतंकवादी मारे गए हैं और इसमें जैश-ए-मोहम्मद के सरगना मसूद अज़हर का बहनोई यूसुफ अज़हर भी मारा गया है जो यह कैंप चला रहा था. भारतीय वायुसेना का ये ऑपरेशन (IAF Operation) 20 मिनट तक चला और सारे विमान सुरक्षित लौट आए. भारतीय वायुसेना के किसी भी विमान को एक भी खरोंच नहीं आई हैं. विदेश सचिव विजय गोखले ने प्रेस वार्ता कर बताया, "बालाकोट का कैम्प जैश-ए-मोहम्मद का सबसे बड़ा कैम्प था... इसे जैश-ए-मोहम्मद के सरगना मसूद अज़हर का बहनोई यूसुफ अज़हर संचालित कर रहा था, जो मारा गया है... ऑपरेशन का निशाना खासतौर से आतंकी अड्डे को बनाया गया था, ताकि नागरिकों को नुकसान न हो..." उन्होंने कहा कि यह ऑपरेशन पूरी तरह आतंकियों के खिलाफ था, न की कोई मीलिट्री ऑपरेशन. 
This is the clarification. It is indeed Muzaffarabad sector. Which would mean the original reference to Balakot is the one in Khyber Pakhtunkhwa. pic.twitter.com/B87mU7tGVH
पाकिस्तानी पत्रकार ने अपने एक ट्वीट में मैप शेयर करते हुए ये बताया कि जो अन्य Bala Kote है वो पुंछ के पास है. मुजफ्फराबाद के पास नहीं. 
The debate about which Balakot the DG ISPR mentions in his tweet needs to be resolved by him, through a clarification.
But if you look at the map, the "other" Bala Kote, in Poonch, is nowhere near Muzaffarabad, which he mentions.
Maybe there is a better explanation out there. pic.twitter.com/ry920BwTFr
बता दें कि इससे ये साफ होता है कि ये बालाकोट (Balakot) ख़ैबर-पख़्तूनख़्वा में स्थित बालाकोट है और भारतीय सेना ने पाकिस्तान स्थित बालाकोट में आतंकियों के कैंप पर हमला किया है. बालाकोट पाकिस्तान के उत्तरी भाग में ख़ैबर-पख़्तूनख़्वा प्रान्त के मानसेहरा ज़िले की काग़ान घाटी में कुनहार नदी (नैनसुख नदी) के किनारे स्थित एक शहर है. बालाकोट 2004 कश्मीर भूकंप में पूरी तरह ध्वस्त हो गया था और फिर सऊदी अरब की सहायक संस्थानों की मदद लेकर इस शहर का नवनिर्माण किया गया था.